Na tym propōnuja dzisiej skōńczyć. To ostatnio relacjo w ramach „Szpilu miesiōnca” w tym sezōnie. Tōż dziynkuja piyknie i do zaś…
Legia mono i była lepszo, co potwierdzajōm tyż choby statystyki szlagōw, ale Piast na pewno na 4:0 w pleca niy zasłużōł. W piyrszej połowie prezyntowoł sie forgot dobrze.
Legia wygrywo i je o 3 punkty i wielki krok bliżyj majstra.
90+3 min. – Kōniec.
90+2 min. – Jeszcze Piast z roga. Walka o hōnor…
90+1 min. – Syndzia koże grać jeszcze 3 minuty.
89 min. – Piast sztyjc próbuje, ale defynsywa Legii biyda dzisiej zaskoczyć.
87 min. – Laga Legiōnistōw. Nikolić majtnōł sie i bal minōł słupek bramy Szmatuły.
86 min. – Badia próbowoł prostopadłego bala do ataku, ale przeczytali to obrōńcy.
85 min. – Szeliga próbowoł tera ofōmlować dwóch obrōńcōw. Na próbie sie skōńczyło.
84 min. – Fusbaliści obu ekip radzi byliby już chyba pod prysznicami…
82 min. – Mraz cyntruje z wolnego. Legia wybijo.
81 min. – W Legii Michał Masłowski za Kucharczyka
81 min. – Sapała wartko odnotowoł sie w hefcie syndzigo. Szkoda yno, że żōłtōm kartkōm.
80 min. – Nespor szczylo po długim rogu! Wele słupka.
79 min. – Śloz Vacek. Tym razym to niy bōł jego szpil. Na boisku Igor Sapała
77 min. – Nastympne zmiany. Vranjes za Jodłowca. Szykuje sie tyż swiyży grocz Piasta.
76 min. – Kucharczyk z roga na długi słupek. Piast sprzōnto.
75 min. – To trza było widzieć. Parada Szmatuły bōmbōn!
73 min. – Zmiany w Piaście i Legii. Ślezli Mak i Guilherme.
72 min – Piast w szesnostce Legii. Podwojōne kryci. Nic z tego niy bydzie.
71 min. – Wōm tyż odechciało sie dziwać na tyn szpil…?
70 min. – Nikolić i brama. Tera już chyba durs po ptokach.
69 min. – Elwer! Guilherme na zolu. Śmieje sie z decyzji syndzigo?
67 min. – za głymboko cyntra Piasta. Malarz pewnie chyto.
66 min. – Guilherme na zolu. Pōmoc medyczno na murawie. Zaczyno sie gra na czas.
65 min. – Wiyncyj placu mo Legia przi kōntrach, ale za wiela groczy niy cisnie sie do przodku.
64 min. – Legia na wyjazd. Piast musi ukłodać nastympny atak.
63 min. – Mraz opanowoł bal po długij cyntrze i szarpnōł skrzidłym. Rōg.
62 min. – Kucharczyk klupnōł z ciynzkij pozycji. Bal fōrt w trybunach.
61 min. – Korun faulowany przez Guilherme. Piast zaczyno ze swojij połowy.
60 min. – Bukata dobrze odebroł bez co mōg za chwila klupnōnć na brama. Malarz wybijo na rōg.
59 min. – Syndzia zapraszo dwóch groczy na klachy
57 min. – Mraz wybijo na rōg. Za chwila po cyntrze torman pewnie chyto bal.
56 min. – Barisić włazi za Zivca. Napastnik za napastnika.
Przegrano presa Vacka w środku pola i Legia wylazła z przewogōm. po dograniu Kucharczyka, Hamalainen wraziōł bal juz praktycznie do pustej bramy.
54 min. – 3:0!
52 min. – 2 na 2 wylazła Legia!. Szlag Hamalainena brōni Szmatuła.
51 min. – Tera Legia z ausu przi rogowej fance na połowie Piasta. Jędrzejczyk chcioł głymboko wciepnōnć bal pod brama, ale obrvna wyczyściyła.
50 min. – Hebert kepkōm po cyntrze z roga! Niy trefiōł czysto.
49 min. – Legia ewidynti odpuściyła wysoki pressing. piast mo wiyncyj placu
48 min. – Chycōny na spolōnym Zivec.
47 min. – Rykoszet po szlagu Szeligi i bal z biydōm dokuloł sie do tormana.
46 min. – Zaczła Legia, ale wartko straciyła bal. Szmatuła wkludzo go na nowo do gry.
Fusbaliści już na szpilplacu. Hneda zaczynōmy.
45+1 min. – To była brama do szatni. Piast niystety przegrywo. Szkoda bo Legia klupła drugo brama, w mōmyncie kej Piast zaczōn ich bardzij cisnōnć.
Guilherme niyuwachowany w szesnostce. Przijōn i wycylowoł gynał pod lewy słupek.
45 min. – Brama i już 2:0!
44 min. – Szuko tera Piast rozmańtych knifōw na obrōna Legii. Na razie gospodorze se radzōm.
43 min. – Zivec na zolu. Elwer? Syndzia koże grać dalij…
41 min. – Kiery to już rōg Legii? Na szczynści tym razym kōńczy sie niygroźnie.
39 min. – Bez godki nojlepszo laga piasta. Bal w szesnostce wycofany piyntkōm. Dograni do srodka na 11 meter i próba szlagu Vacka, po kierej niy wiadōmo czamu kamil dostowo żōłto kartka.
38 min. – Agresywnie z przodku Guilherme. Efekt? Piōnty meter.
37 min. – Piyknie Piast rozgrywo tera bal po cołkij szyrokości boiska. Na razie niy dowo to jednak wiynkszych efektōw.
36 min. – Ewidyntny spolōny Nikolicia
34 min. – Zawōniało dobrōm lagōm po stracie Legiōnistōw. Brakło jednego dokładnego podania i Nespor bōłby sōm na sōm z tormanym.
33 min. – Przi cyntrze niyuwachowany jodłowiec. Na szczynści niy wykorzystoł tego błyndu gliwickij defynsywy.
32 min. – Hebert za fest wypuściōł se bal i szczasnōł sie z przeciwnikiym. faul.
31 min – Groźnie po cyntrze. Szlag z ostrego kōnta zablokowany
30 min. – 30 metrōw od bramy faulowany Pietrowski. Guilherme psioczy na syndzigo.
Po nastympnej cyntrze z roga fest zamloło sie na piōntym metrze. Dużo było w tym cufalu, ale bal znod sie w necu. Brama zapisano Igorowi Lewczukowi.
28 min. – 1:0!
26 min. – Serio zablokowanych szlagōw Legii. Gospodorze majōm coroz wiyncyj do godki.
25 min. – Legia praje wylazła 2:2. na szczynści dograni Hamalainena zablokowane.
24 min. – Trocha ping-pōngu przed szesnostkōm i szlag Hamalainena. Dobrze chyto Szmatuła.
23 min. – Aus do Piasta i fol walki w środku pola.
21 min. – Zaś z roga gospodorze, kieryś z ich groczy siōngnōł bal gowōm, ale tyn polecioł w przeciwnym kierunku od bramki.
20 min. – Po rogu Legii w szesnostce Piasta zrobioł sie miszōng, kiery trwoł dobrych pora sekund
19 min. – Kucharczyk przeciepoł se bal za zawodnikiym Piasta, ale niż go oblecioł „wyjazd” zrobiōł obrōńca.
17 min. – Nespor agresywnie presuje tormana Legii. Bōł forgot blisko odebranio mu bala.
16 min. – Bal „miōd-malina” po pisce Pietrowski-Nespor. Napastnikowi Piasta bal zamatloł sie jednak miyndzy szłapami. ostatecznie klupnoł jeszcze na bramka, ale tormana ni mōgło to zaskoczyć.
14 min. – Na zolu Hebert. Guilherme chcioł go spresować, ale za niyskoro wraziōł szłapa i faulowoł.
13 min. – Coroz wiyncyj placu w środku mo Piast. Dłōgo pogrywajōm balym miyndzy sobōm.
11 min. – Tera dłōgigo bala niy dogōniōł Hlousek… Piōnty meter.
10 min. – Mak dostoł tera piykny bal wiyrchym od Vacka, ale obrōńcy Legii niy pozwolyli mu przijōnć.
9 min. – Tera próbuje Piast. prostopadły bal w szesnostka pokuloł sie jednak za plecami rozfechtowanego Vacka.
8 min. – Obrōńca Piasta odkludzioł bal za linia i zaś z piōntego metra zaczyno Szmatuła.
7 min. – Zivec wżon tera na sia mocny szlag Hlouska. Bal juz lecioł w strona bramki piasta.
6 min. – Terozki trocha placu na prawym skrzidle znod se Jodłowiec. jego cyntra wybito na rōg
5 min. – Terozki piyrszy roz groźnie szczyrknyły kości. Korun faulowoł Lewczuka.
4 min. – Po faulu Borysiuka, wolny do Piasta w środku boiska. Długo cyntra żodnego efektu jednak niy prziniōsła
3 min. – Bal krōtko rozegrany i wartko stracōny. Z piōntego metra zaczyno torman.
2 min. – Legia bydzie miała piyrszy rōg.
1 min. – Bal już w grze!
Syndzia gynał ciepnōł mōnetōm. Bal do Piasta. legia wybiyro połowa.
Z piyrszego składu Piasta wypod niystety Radek Murawski. Do gry wraco za to Kamil Vacek. poza tym wszyjscy zdrowi i na 100% prziszykowani do walki o majstra, abo raczyj jak woli trynel Latal, do wygranio nastympnego szpilu.
Gynał 15 minut dzieli nos od piyrszego gwizdka w dzisiejszym „szpilu o majstra”.
Składy:
Legia Warszawa: Malarz – Hlousek, Pazdan, Lewczuk, Jędrzejczyk – Jodłowiec, Borysiuk – Guilherme, Kucharczyk, Hamalainen – Nikolić.
Piast Gliwice: Szmatuła – Pietrowski, Hebert, Korun – Mraz, Szeliga, Bukata, Vacek, Mak – Zivec, Nespor
szl_Latn szl_Latn szl_Latn bam_Latn pol_Latn szl_Latn pol_Latn szl_Latn szl_Latn szl_Latn pol_Latn pol_Latn szl_Latn szl_Latn hrv_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn slv_Latn pol_Latn bam_Latn szl_Latn szl_Latn szl_Latn szl_Latn slk_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn pol_Latn szl_Latn bam_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn slk_Latn